Rustovizaĝa papago

Rustovizaĝa papago (Hapalopsittaca amazonina) estas specio de papagoj en la familio papagedoj, latine Psittacidae. Ĝi troviĝas en Kolombio kaj Venezuelo kaj eble en Ekvadoro. BirdLife International (2021). "Rusty-faced Parrot, Hapalopsittaca amazonina". IUCN Red List of Threatened Species. 2021: e.T22686158A195234208. doi:10.2305/IUCN.UK.2021-3.RLTS.T22686158A195234208.en. Alirita la 25an de Februaro 2023. Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko

La Rustovizaĝa papago havas jenajn tri subspeciojn:

H. a. theresae (Hellmayr, 1915)
H. a. velezi Graves, GR & Restrepo, 1989
H. a. amazonina (Des Murs, 1845)

Kio estas nun la Papago de Fuertes (H. fuertesi) kaj la Ruĝvizaĝa papago (H. pyrrhops) estis iam traktitaj kiel subspecioj de la Rustovizaĝa papago. La triopo nun estas superspecio.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. A classification of the bird species of South America. American Ornithological Society.  Alirita la 30an de Januaro, 2023

Aspekto
La rustovizaĝa papago estas ĉirkaŭ 23 cm longa kaj pezas 97 ĝis 115 g. Plenkreskuloj de la nomiga subspecio H. a. amazonina havas obtuze oranĝruĝajn frunton kaj kronon, flavajn bridojn, oranĝecruĝan mentonon, kaj brunruĝajn orelkovrilojn kun flavaj strioj. Iliaj supraj partoj estas verdaj kun ruĝa ŝultro. Ilia brusto estas olivecflava kaj la cetero de iliaj subaj partoj herboverdaj. Iliaj unuarangaj kaj sekundaraj kovriloj estas bluaj, la unuaj pli malhelaj ol la lastaj. Ilia vosto estas malhelruĝa kun bluec-nigraj ĝis violbluaj pintoj. Nematuraj birdoj havas pli obtuze ruĝan vizaĝon kun malpli da flavaj strioj ol plenkreskuloj. Subspecio H. a. theresae havas pli malhelverdajn suprajn partojn ol la nomiga subspecio, kaj la ruĝo sur ilia vizaĝo estas pli bruneca, iliaj orelkovriloj pli malhelaj, kaj ilia brusto rustoliva. H. a. velezi similas al la nomiga subspecio kun la aldono de orecolivaj malantaŭa kolo kaj nuko.Collar, N. kaj P. F. D. Boesman (2020). Rusty-faced Parrot (Hapalopsittaca amazonina), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 25an de Februaro, 2023

Distribuado kaj habitato
La subspecioj de la Rustovizaĝa papago troviĝas jene:

H. a. theresae, nordokcidenta Venezuelo el centra Trujillo ĝis norda Táchira
H. a. velezi, Kolombiaj okcidentaj kaj centraj Andoj kaj eble tre fora norda Ekvadoro
H. a. amazonina, Kolombiaj orientaj Andoj kaj tre fora okcidenta Venezuelo

Nedokumentitaj vidaĵoj en Ekvadoro igis la Sudamerikan Klasifikadan Komitaton de la Usona Ornitologia Societo klasifiki la specion kiel hipotezan en tiu lando.

La rustovizaĝa papago plejparte loĝas en tre malsekaj nebularbaroj, kvankam H. a. velezi estis registrita kie la alno Alnus acuminata estis uzata por rearbarigo. En alteco ĝi plejparte varias inter 2 500 kaj 3 000 m, sed estis registrita jam je 1 500 m kaj tiel alte kiel 3 500 m.

Kutimaro
Movoj
Nur malgrandaj altecmovoj estas konataj por la rustovizaĝa papago.

Manĝado
La rustovizaĝa papago manĝas semojn kaj fruktojn inkluzive de tiuj de la genro Clusia kaj viskojn.

Reproduktado
Nenio estas konata pri la reprodukta biologio de la rustovizaĝa papago.

Referencoj

Rodriguez, JP; Rojas-Suarez, F; Sharpe, CJ. "Setting Priorities For The Conservation Of Venezuela's Threatened Birds." Oryx 38.4 (n.d.): 373–382. Thomson Scientific: ISI Web of Knowledge—Web of Science.

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Kolombio